text: Hjælp din nabo og vind en pølsevogn
  26 juli 2014 kl. 06.19
  Politiet anbefaler kraftigt Nabohjælp som beskyttelse mod indbrud. Nu kan man vinde en pølsevogn, hvis man er med i Nabohjælp.
  Et rigtigt godt middel mod indbrudstyve er Nabohjælp. Det anbefaler politiet igen og igen.
  Nu kører DKR og TrygFonden en konkurrence for at få flere med til Nabohjælp. Gevinst? En pølsevogn til en fælles sammenkomst i nabolaget.
  Lige nu sker der særligt mange indbrud, fordi mange er væk i sommerferien. Og det er anledning til kampagnen for Nabohjælp.
  Man deltager i konkurrencen ved at tage et billede af sig selv sammen med sit Nabohjælpsskilt, Nabohjælps-klistermærke og/eller med sin gode nabo. Del billedet på Facebook, Twitter og Instagram.
  Mere om Nabohjælp via linket nedenunder.
  Nabohjælp
  Sådan gør du
  Opload og del dit billede via din Twitter eller Instagram konto. Skriv @nabohjaelp og #naboselfie, når du tweeter eller oploader dit billede. Send dit billede til cri@dkr.dk
  
  